Пхъэхуейхэр хасэ
Нартан къуажэм дэт интернатым и гъэсэнхэм пхъэхуейхэр щагъэтIысащ Налшык къалэм щыIэ ХьэтIохъущокъуэм и жыг хадэм.
НыбжьыщIэхэм я гъэсакIуэ ПщыукI ФатIимэт къызэрыджиIамкIэ, мыпхуэдэ Iуэхур ящыпэщIэкъым. Нартан къуажэм дэт ЩIыхьым и аллеем нэгъабэ жыгыщIэ- хэр щагъэтIысащ, ТекIуэныгъэ Иныр къызэрахьрэ илъэс 70 щрикъум ирихьэлIэу. Мы гъэм я зэфIэкI халъхьэну мурад ящIащ къалэм и зыгъэпсэхупIэ хадэр зыхуей хуэгъэзэным.
— Жыг хадэм и унафэщIхэм я деж ди жэрдэмыр щынэдгъэсым, къыхэтлъхьа Iуэхум хуабжьу щыгуфIыкIащ икIи арэзы техъуащ. ЖыгыщIэхэр къыдатащ Суд нэхъыщхьэм и лэжьакIуэхэу Бабыгуей Любэрэ Заникоевэ Лейлэрэ, — жеIэ ПщыукI ФатIимэ. — Мыбдежым пэмыжыжьэу щы-Iэщ 115-нэ Къэбэрдей-Балъкъэр шуудзэм и щIыхькIэ ягъэтIыса жыг хадэр. А лэжьыгъэм абы щыпытщэну, Iуэху дахэм ди къа- ру хэтлъхьэну гупыж тщIащ.
Интернатым и гъэсэнхэм ящыщу мы Iуэхум хэтащ зи ныбжькIэ зэтемыхуэ сабийхэр, нэхъ цIыкIу дыдэхэм фIэкI къэмынэу. НыбжьыщIэхэм егугъуу, лэжьыгъэ щхьэпэр яфIэщIэщыгъуэу пхъэхуей тIощI а махуэм ягъэтIысащ.
БЖЬЫХЬЭЛI Розэ.
Сурэтыр Къарей Элинэ трихащ.
